10/12/2009 | Administración LocalMunicipal
Santiso
Aprobación definitiva da Ordenanza reguladora do prezo úblico pola realización do campamento urbán de verán

ANUNCIO O Pleno do Concello de Santiso, en sesión plenaria ordinaria celebrada o día 10 de xullo de 2009, acordou aprobar provisionalmente a Ordenanza reguladora do prezo público pola realización do campamento urbán de verán así como expoñer o expediente a información pública e audiencia ós interesados, previo anuncio no taboleiro de anuncios do Concello e no Boletín Oficial da Provincia, por un prazo de trinta días hábiles, no suposto de que non se presentaran reclamacións contra o mesmo, entenderase automaticamente elevado a definitivo o acordo ata entón provisional, de conformidade co disposto no artigo 47 da Lei 7/1985 de bases do réxime local. No BOP n.º 179 de 13/08/2009 publicouse o anuncio de exposición pública da aprobación inicial da antedita ordenanza, non presentándose no prazo de exposición pública reclamacións, polo que entendendo que queda aprobada definitivamente publícase o seu texto íntegro en cumprimento do previsto no artigo 70.2 da Lei 7/1985 de 2 de abril, facendo constar que contra a aprobación definitiva da ordenanza poderá interpoñer recurso contencioso administrativo no prazo de dous meses contados a partir da data de publicación do mesmo no Boletín Oficial da Provincia. ORDENANZA REGULADORA DO PREZO PÚBLICO POLA REALIZACIÓN DO CAMPAMENTO URBÁN DE VERÁN Artigo 1. FUNDAMENTO. De conformidade co disposto na lexislación reguladora das facendas locais, este Concello poderá establecer e esixir prezos públicos, que se regularán polo establecido por esta ordenanza, pola citada lexislación reguladora das facendas locais, e pola lexislación que para o Estado regula os prezos públicos, con carácter supletorio. Artigo 2. OBXECTO. Será obxecto da presente ordenanza a regulación do prezo público a esixir pola prestación do servizo de campamento urbán de verán. Artigo 3. OBLIGADOS AO PAGO. Están obrigados ao pago destes prezos públicos os que se beneficien dos servizos regulados por esta ordenanza. Se benefician de esta ordenanza: – Todos os pais/nais con nenos con idades comprendidas entre 3 e 13 anos que participan no campamento urbán de verán. Artigo 4. CONTÍA, BONIFICACIÓNS E EXENCIÓNS. Contía.1. A contía do prezo público regulado nesta ordenanza será a fixada polas tarefas que se conteñen no apartado seguinte. Tarifas: 1.–Contía semanal (20 horas semanais): 5 euros semanais.2.–Contía mensual –do 1 ao 31 de xullo– (cun total de 92 horas mensuais): 17 euros. Exencións. Aqueles que non superen o 50% do IPREM mensual por persoa, quedan exentos do pago do prezo público. Documentos xustificativos a presentar para solicitar esta exención: – Xustificación de ingresos da unidade de convivencia. – Declaración da renda ou, de non facela, o certificado negativo de IRPF. – Xustificantes de pensións, prestacións ou rendas de traballo (INEM, INSS, nómina). Artigo 5. NORMAS DE XESTIÓN E COBRO DE CUOTAS.1. A obriga de pagar o prezo público nace desde que se inicie a prestación do servizo ou a realización da actividade.2. Poderá esixirse o depósito do importe total ou parcial do prezo público, como requisito para prestar o servizo ou realizar a actividade.3. O pagamento do prezo público realizarase: a) O Concello liquidará os correspondentes prezos, os cales se practicarán por semanas naturais e se satisfarán no primeiro día da mesma semana, con previa comunicación ao usuario da contía. b) O abono vaise realizar por domiciliación bancaria. c) Cando os pagos non se poidan facer efectivos por calquera motivo, inexistencia de fondos ou outros, o beneficiario do servizo será apercibido de inmediato, responsabilizándose dos gastos que esto ocasione, agás que o motivo estea debidamente xustificado. DISPOSICIÓN FINAL. A presente ordenanza entrará en vigor a partir da súa publicación definitiva no BOP. Santiso, 18 de novembro de 2009. O ALCALDE Asdo.: Ovidio Leiva Pereiro